La Policia Local de Paterna salva la vida d'un home de 59 anys gràcies a una ràpida intervenció de reanimació cardiopulmonar
10/06/2025

# La Policia Local de Paterna salva la vida d'un home de 59 anys gràcies a una ràpida intervenció de reanimació cardiopulmonar

[![La Policia Local de Paterna salva la vida d'un home de 59 anys gràcies a una ràpida intervenció de reanimació cardiopulmonar ](/images/noticias/2025/06/10261/10261_lg.jpg)](/images/noticias/2025/06/10261/10261_lg.jpg)

10.06.2025

La ràpida actuació d'una patrulla de la Policia Local de Paterna ha sigut clau per a salvar la vida d'un home de 59 anys que havia patit una parada cardiorespiratòria en el seu domicili.

L'avís es va rebre a la Sala de Transmissors del 092 a través del 112, alertant que una persona no responia ni respirava. Una patrulla del Grup Ràpid d'Intervenció (GRI) de la Policia Local de Paterna, composta per un comandament i un agent, es va desplaçar immediatament al lloc. En pocs segons van iniciar maniobres de reanimació cardiopulmonar (RCP) sobre el pacient, que jeia inconscient.

Durant els primers minuts, els agents van realitzar RCP de manera ininterrompuda, mostrant una intervenció exemplar i decidida en una situació crítica. Poc després, es va sumar un altre agent de la Policia Local i el personal sanitari del Centre de Salut de Paterna.

Els agents van mantindre les maniobres de reanimació fins a l'arribada de l'equip mèdic, que va aplicar el dispositiu DESA (Desfibril·lador Extern Semiautomàtic), aconseguint que el pacient recuperara el pols.

Posteriorment, el SAMU va col·locar el dispositiu Lucas i, amb la col·laboració dels agents i el personal sanitari, es va procedir al trasllat de l'afectat a l'Hospital La Fe de València, on continua la seua recuperació.

La Tinenta Alcalde d'Interior, Núria Campos ha elogiat l'actuació policial al mateix temps que ha destacat _“la ràpida reacció i la preparació tècnica dels agents del cos de la Policia Local de Paterna que resulta vital en esta mena de situacions”_